
NASLOV:

SKLEP O POTRDITVI CENE STORITVE JAVNE SLUŽBE 24-URNA DEŽURNA SLUŽBA V OKVIRU POGREBNE DEJAVNOSTI V OBČINI RENČE-VOGRSKO ZA LETO 2026


PRAVNA PODLAGA:  

· 3. člen Uredbe o metodologiji za oblikovanje cen 24-urne dežurne službe (Uradni list RS, št. 5/18)
· Koncesijska pogodba o izvajanju obvezne občinske gospodarske javne službe 24-urna dežurna služba v okviru pogrebne dejavnosti
· 18. člen Statuta Občine Renče-Vogrsko Vogrsko (Uradni list RS, št. 22/2012 – uradno prečiščeno besedilo, 88/2015, 14/2018, 56/2025)

PREDLAGATELJ:  

Tarik Žigon, Župan


PRIPRAVLJALEC: 

Koncesionar Benko d.o.o.


OBRAZLOŽITEV:  

24-urna dežurna služba obsega vsak prevoz od kraja smrti do hladilnih prostorov izvajalca javne službe ali zdravstvenega zavoda zaradi obdukcije pokojnika, odvzema organov oziroma drugih postopkov na pokojniku in nato do hladilnih prostorov izvajalca javne službe, vključno z uporabo le-teh.

V letu 2020 je bil sprejet Odlok o načinu zagotavljanja obvezne občinske gospodarske javne službe 24-urne dežurne službe v okviru pogrebne dejavnosti na območju Občine Renče - Vogrsko  (Uradno glasilo Občine Renče - Vogrsko, št. 13/2020). Leta 2021 se je izvedel skupni javni razpis za podelitev koncesije na katerem je bil za Občino Renče-Vogrsko kot najugodnejši ponudnik izbran BENKO Pogrebne storitve in cvetličarstvo d.o.o..

Uredba o metodologiji za oblikovanje cen 24-urne dežurne službe (Uradni list RS, št. 5/18; v nadaljevanju: uredba) v 3. členu določa, da ceno storitve javne službe za območje občine predlaga izvajalec javne službe ter pošlje pristojnemu občinskemu organu elaborat o ceni storitve javne službe in predlog cene.

Dne 29.5.2026 je Občina Renče-Vogrsko s strani izvajalca prejela Elaborat o ceni 24-urne dežurne službe.
Izračun predračunske cene storitve javne službe za obračunsko obdobje 2026 je sledeč:

Cena storitve 24-urne dežurne pogrebne službe se oblikuje na pokojnika in izračuna tako, da se od vseh ocenjenih skupnih stroškov izvajanja javne službe odštejejo prihodki od storitev, povezanih s prevozom pokojnikov na in z obdukcije. Zmanjšana višina stroškov se deli s predvideno količino opravljenih storitev, izraženo s številom pokojnikov. Nadalje se pri izračunu končne cene upošteva tudi poračun ustvarjene razlike (negativne ali pozitivne) za preteklo obračunsko obdobje. 

Nova predlagana cena je od obstoječe trenutno veljavne cene višja za 17,65 € na pokojnika, razlog pa je dvig stroškov dela zaradi dviga minimalne plače ter uvedbe obveznega zimskega regresa in dviga stroškov goriva.

Nova predračunska cena je višja za 7,65 % od obstoječe ter znaša 259,84 € na pokojnika.

RAZLOGI ZA SPREJETJE SKLEPA:

5. člen Koncesijske pogodbe določa, da je koncesionar dolžan enkrat letno koncedentu predložiti elaborat o ceni storitve javne službe, pripravljen skladno z določili predpisane metodologije za oblikovanje cen storitev 24-urne dežurne službe ter predlog cene. Elaborat in predlog cene sprejme občinski svet občine.

OCENA STANJA:

S predlaganim elaboratom se predlaga novo ceno za leto 2026.


CILJI IN NAČELA:

Predlog cene za leto 2026.

FINANČNE IN DRUGE POSLEDICE:

Stroške izvajanja javne službe poravna naročnik pogreba.





Pripravila:
Andreja Škapin
Podsekretar






















Predlog sklepa:
_________________________________________________________________________________
Na podlagi 3. člena Uredbe o metodologiji za oblikovanje cen 24-urne dežurne službe (Uradni list RS, št. 5/18) in 18. člena Statuta Občine Renče-Vogrsko (Uradni list RS, št. 22/2012 – uradno prečiščeno besedilo, 88/2015, 14/2018, 56/2025) je občinski svet občine Renče - Vogrsko na __. redni seji dne ____ sprejel naslednji 
S K L E P
1.
Občinski svet občine Renče - Vogrsko potrdi ceno storitve obvezne občinske gospodarske javne službe zagotavljanja 24-urne dežurne službe v okviru pogrebne dejavnosti v Občini Renče-Vogrsko za leto 2026, kot izhaja iz predloženega elaborata izvajalca javne službe BENKO Pogrebne storitve in cvetličarstvo d.o.o..
2.
Cena storitve znaša 259,84 EUR brez DDV na pokojnika.

3.
Ta sklep začne veljati naslednji dan po objavi v Uradnih objavah v občinskem glasilu.

Št. 
Bukovica, dne 


Tarik Žigon
Župan 






